ใครมาเที่ยวเกาะพะงันแนะนำว่าห้ามพลาดขนมจีนร้านนี้เด็ดขาด เพราะเราเที่ยว 4 ครั้ง กินทุกครั้ง อร่อยเด็ด รสจัดแบบอาหารใต้ เครื่องเคียงจัดเต็ม ราคาไม่แพง แม่ค้าเป็นกันเอง
ขนมจีนจะมีให้เลือก คือ
1. น้ำยากะทิ
2. น้ำยาป่า
3. แกงเขียวหวานไก่
4. แกงไตปลา
5. น้ำพริกหวาน
ขอบอกว่าอร่อยทุกอย่าง เพราะลองมาแล้วครบแล้ว ราคาจานละ 40 บาท แนะนำว่าไม่ต้องสั่งแกงไตปลาก็ได้ เพราะร้านนี้จะมีแกงไตปลาเสิร์ฟอยู่กับเครื่องเคียงผักสดอยู่แล้ว ร้านนี้ไม่ได้มีดีขนมจีนอย่างเดียวนะ ของหวานเขาก็อร่อย ทั้ง เต้าส่วน สาคู
ร้านเปิดบริการทุกวัน ยกเว้นมีธุระ เป็นตึกแถว 2 คูหา จากท้องศาลาให้ขับรถมาทางบ้านใต้ อยู่ทางขวงมือ ถึงก่อน Home Mart